Legal Document

Category: 22

Text:
48. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 7371 της 15/25 Φεβρ. 1957 Περί τροποποιήσεως της υπ’ αριθ. 41130/ 12.10.1954 αποφάσεως «περί οργανώσεως και λειτουργίας της Υπηρεσίας Κρατικών Προμηθειών». Έχοντες υπ όψει: α)την παρ. 4 του άρθρ. 4 του Ν.Δ. 3095/1954 «περί οργανώσεως και λειτουργίας της Υπηρεσίας Κρατικών Προμηθειών και της Επιτροπής Κρατικών Προμηθειών», β)το εδάφ. ζ΄ και η΄ του άρθρ. 6 του αυτού Ν.Δ/τος, γ)την διάταξιν της παρ. 3 του άρθρ. 2 της υπ’ αριθ. 41130 από 12.10.54 αποφάσεως ημών «περί οργανώσεως και λειτουργίας της Υ.Κ.Π.» δι’ ης συνεστήθη και Γ΄ Τμήμα της Ε.Κ.Π. προς διευκόλυνσιν του έργου ταύτης υπό την προϋπόθεσιν της υπαγωγής εις την αρμοδιότητά της των προμηθειών στερεών και υγρών καυσίμων, δ)το γεγονός ότι η προμήθεια των εν λόγω ειδών, εξαιρέσει των ελαιολιπαντικών, εξακολουθεί παραμένουσα εις την αρμοδιότητα του Υπουργείου Εμπορίου, ε)το άρθρ. 7 του αυτού ως άνω Ν.Δ/τος και ς)την ανάγκη συμμετοχής του αντιπροσώπου του Χρηματιστηρίου Εμπορευμάτων Πειραιώς εις τας συνεδριάσεις της Ε.Κ.Π., αποφασίζομεν: 1.(Τροποποιείται το άρθρ. 1 της υπ’ αριθ. 41130/1954 απόφ. Υπ. Οικον., ανωτ. σελ. 258,09). 2.(Ανακαλείται η διάταξις του άρθρ. 1 όσον αφορά την παρ. υπό τον τίτλον «ΤΜΗΜΑ Γ΄ ως και η παρ. 3 του άρθρ. 2 της αυτής ως άνω αποφάσεως). 3.Εφεξής η προμήθεια ελαιολιπαντικών δια τας ανάγκας των ενόπλων δυνάμεων της Χώρας ανάγεται εις την αρμοδιότητα του 9ου Γραφείου του Α΄ Τμήματος της Υπηρεσίας Κρατικών Προμηθειών. 4.(Αντικαθίσταται η παρ. 2 του άρθρ. 2 της αυτής αποφάσεως). 5.Επιτρέπεται η συμμετοχή εις Επιτροπάς εμπειρογνωμόνων υπαλλήλων μονίμων ή επί συμβάσει της Υ.Κ.Π. οσάκις τούτο κρίνεται αναγκαίον κατά την απόλυτον κρίσιν του Προέδρου της Επιτροπής και Υπηρεσίας Κρατικών Προμηθειών. 6.Η ισχύς της παρούσης άρχεται από της δημοσιεύσεώς της.